Ħâra - Kelma Baxxa Jew Maltija?
F'Għawdex hemm triq jisimha Triq ir-Rokon li qabel kienet magħrufa bħala l-Ħâra tar-Rikin. Imma l-kelma ħâra hija baxxa jew waħda Maltija li ntilfet matul iż-żmien? Fil-verità, dil-kelma tfisser pjazza jew fetħa, u l-ewwel 'a' hija tintqal fit-tul: 'ħaara'. Fil-lingwa Maltija l-uniku aċċent li żammejna fuq l-ittra 'a' huwa à bħal meta ngħidu pereżempju solidarjetà. Kull aċċent ieħor ġie null. B'dan il-mod il-kelma ħâra waqfet tkun parti mill-lingwa Maltija moderna.